பாரிசில் புகழ்பெற்ற வைர வியாபாரிகளான ஹால்ஃபென் நிறுவனத்தார், அதை வாங்கிக் கொண்டார்கள். அதற்கு தெற்கின் விண்மீன் ( Estrela do Sul, அல்லது Star of the South) என்று பெயர் சூட்டினர். இந்த வைரமானது 1862 இல் கிரேட் லண்டன் கண்காட்சியிலும், பின்னர் 1867 இல் பாரீசில் பன்னாட்டுக் கண்காட்சியிலும் வைக்கப்பட்டது. இந்த இரு கண்காட்சிகளிலும் இது பலரின் கவனத்தை ஈர்த்தது. இந்த வைரமானது பின்னர் இந்தியாவின் ஒரு வைர வணிகரின் அலுவலகத்துக்கு அனுப்பப்பட்டது. அங்கு நடந்த பேச்சுவார்த்தைகளின் முடிவில் ஒரு மகாராஜாவிற்கு 110,000 பவுண்டு விலைக்கு விற்க முயற்சி மேற்கொள்ளப்பட்டது. எனினும், இந்த பேரம் வெற்றிகரமாக முடியாமல், வைரம் ஹால்பென் மற்றும் அசோசியேட்ஸ் நிறுவனத்துக்கு திரும்பியது.